|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 1400 Αθήνα, 15/11/2016

**ΔΕΛΤΙΟ ΤΥΠΟΥ**

Το ΕΚΑ συμμετέχει στη μεγάλη συγκέντρωση κατά των ιμπεριαλιστικών σχεδίων των ΗΠΑ. Λίγες ημέρες από τη μνήμη της εξέγερσης του Πολυτεχνείου και με το ΔΝΤ να καταφθάνει στη χώρα μας απαιτώντας την πλήρη αποσάθρωση των εργασιακών σχέσεων, διαδηλώνουμε και διαμαρτυρόμαστε για την επίσκεψη του Αμερικανού Προέδρου Μπάρακ Ομπάμα.

Το ΕΚΑ καταγγέλλει την απαράδεκτη απόφαση της κυβέρνησης να προχωρήσει στην απαγόρευση των συγκεντρώσεων διαμαρτυρίας στο κέντρο της Αθήνας, σήμερα Τρίτη 15 Νοεμβρίου. Ουσιαστικά αυτό σημαίνει κατάργηση των δημοκρατικών ελευθεριών και δικαιωμάτων που έχουν κατακτηθεί με αγώνες. Δηλώνουμε ότι καμία προσπάθεια αφαίρεσης του δικαιώματος στη διαδήλωση δεν θα περάσει.

Γι’ αυτό καλούμε τα Σωματεία μέλη μας στη συγκέντρωση που πραγματοποιεί το Εργατικό Κέντρο στις 6 μ.μ. στο Πολυτεχνείο, στην συμβολή των οδών Πατησίων και Αβέρωφ, να βροντοφωνάξουμε την αντίθεσή μας στην επίσκεψη Ομπάμα.

**Το Δ.Σ.**